text: সুজানগরে বঙ্গবন্ধু শেখ মুজিব ম্যারাথন এর পুরস্কার বিতরণ | Padmatimes24
  প্রকাশিত: ফেব্রুয়ারি ২১, ২০২১; সময়: ৮:৫৫ pm |
  নিজস্ব প্রতিবেদক, সুজানগর : বঙ্গবন্ধু শেখ মুজিবুর রহমানের জন্মশতবার্ষিকী উপলক্ষে সুজানগরে বঙ্গবন্ধু শেখ মুজিব ঢাকা ম্যারাথন-২০২১ এর উদ্বোধন ও বিজয়ীদের মাঝে পুরস্কার বিতরণ করা হয়েছে। সুজানগর উপজেলা প্রশাসনের সার্বিক সহযোগিতায় রবিবার(২১ ফেব্রুয়ারী) সকালে বাংলাদেশ সেনাবাহিনীর ১০ মিডিয়াম রেজিমেন্ট অর্টিলারির আয়োজনে এবং সদর দপ্তররের ১১ পদাতিক ডিভিশন ও বগুড়া এরিয়ার তত্ত্বাবধানে জাঁকজমকপূর্র্ণ আনুষ্ঠানিকতার মধ্যদিয়ে শুরু হওয়া বঙ্গবন্ধু শেখ মুজিব ঢাকা ম্যারাথন-২০২১ এর উদ্বোধন করেন পাবনা-২ আসনের সংসদ সদস্য আহমেদ ফিরোজ কবির।
  ম্যারাথনে অংশগ্রহনকারী পৌরসভার চরভবানীপুর গ্রামের আব্দুস সামাদ রিদয় জানান, আমি ৫ কিলোমিটার ম্যারাথন দৌড়ে অংশগ্রহন করে প্রথম হয়েছি। এতে আমি গর্বিত। সেনাবাহিনীর এমন আয়োজনে অংশ নিতে পেরে খুব ভালো লেগেছে। ম্যারাথনে অংশগ্রহনকারী বীর মুক্তিযোদ্ধা আব্দুল হাই ও সুজানগর প্রেস ক্লাবের সভাপতি শাহজাহান আলী বলেন, ম্যারাথনে সব বয়সের মানুষের অংশগ্রহন খুব সুন্দর একটি আয়োজন করেছেন বাংলাদেশ সেনাবাহিনী। সেখানে অংশ নিতে পেরে খুবই আনন্দিত। প্রতি বছর যদি এমন আয়োজন করা হয় তবে ইনশআল্লাহ আমরা অবশ্যই অংশগ্রহন করবো।